projecte-aina/catalan_government_crawling huggingface dataset:
De l'1 al 30 de juny de 2019 tindrà lloc la 9a edició de la campanya de dinamització comercial que organitzen els municipis de la xarxa Barris Antics amb Projectes.
Aquest any la campanya es desenvolupa sota el títol " Barris Antics, compra i guanya " i compta amb el suport de la Generalitat de Catalunya, de les quatre diputacions catalanes i de la sectorial patronal de comerç (PIMEComerç).
Enfortir la cohesió social, millorar la qualitat de vida dels veïns, disminuir els riscos de segregació social i frenar el despoblament del barri antic són objectius que s'han fixat els ajuntaments en el seu projecte per al barri.
La campanya cerca recuperar la centralitat del barri antic i convertir-lo en el lloc de referència per a la vida comercial i cívica del municipi al mateix temps que promou l'activitat del comerç de proximitat, impulsa el consum i el coneixement dels productes locals, dóna a conèixer el potencial turístic del barri i difon el patrimoni cultural i paisatgístic.
La Xarxa Barris Antics amb Projectes, que organitza la campanya, està constituïda per municipis que desenvolupen o han desenvolupat un projecte finançat pel Fons de foment del programa de barris i àrees d'atenció especial, creat per la Llei 2/2004, de 4 de juny, de millora de barris, àrees urbanes i viles que requereixen atenció especial.
La Xarxa de barris antics amb projectes la formen: Balaguer, Calaf, Calafell, Cardona, Centelles, Cervera, el Vendrell, Falset, Figueres, Juneda, la Selva del Camp, les Borges Blanques, l'Arboç, Llagostera, Lleida, Manresa, Mediona, Roda de Ter, Sallent, Sant Hipòlit de Voltregà, Sant Martí de Tous, Sant Quintí de Mediona, Santa Coloma de Queralt, Solsona, Súria, Torelló, Tortosa, Tremp, Ulldecona i Vilanova del Camí.
Campanya comercial "Compra i guanya".
30 municipis, que compten amb la subvenció del programa de barris de la Generalitat de Catalunya, organitzen la novena edició de la campanya de promoció comercial i territorial dels barris antics que tindrà lloc durant el mes de juny de 2019.
Durant aquest mes, totes les persones que comprin als comerços dels barris antics dels 30 municipis organitzadors podran guanyar experiències per conèixer i gaudir del territori: estades en establiments turístics dels municipis organitzadors, visites guiades a llocs d'interès paisatgístic o del patrimoni arquitectònic local, tast de productes locals i lots de productes, entre d'altres.
En conjunt, aquests municipis sortejaran 930 premis entre els clients dels establiments adherits i identificats amb el cartell de la campanya.
Per participar-hi, els clients rebran una butlleta per cada compra, que han d'emplenar i dipositar a la urna que trobaran en el mateix establiment.
Al final de la campanya, cada municipi organitzador farà un sorteig per escollir els guanyadors.
Municipis organitzadors de la campanya d'enguany i premis que ofereixen:
Es tracta d'una activitat que duen a terme anualment els municipis de la subxarxa de Barris Antics amb Projectes amb l'objectiu de dinamitzar el comerç del barri, promocionar els productes locals i donar a conèixer el territori.
La planifiquen i organitzen conjuntament tots els ajuntaments que, voluntàriament, s'hi adhereixen en cada edició.
Compta amb el suport de la Generalitat de Catalunya, de les quatre diputacions catalanes i de la sectorial de comerç de la confederació empresarial de micro, petita i mitjana empresa de Catalunya (PIMEComerç).
– Dinamització comercial: per tal de recolzar el comerç de proximitat, els clients de les botigues adherides a la campanya reben una butlleta que els permet participar en els sortejos que es faran en cadascuna d'elles, que els permetrà gaudir de visites i experiències en els barris antics de tots els municipis organitzadors.
Els comerciants també participen en un sorteig, organitzat pels ajuntaments, per gratificar-los la seva col·laboració, i així, poder gaudir d'una estada en un dels municipis organitzadors de la campanya.
– Promoció del territori: cada municipi amfitrió assenyala al calendari una jornada per rebre a tots els guanyadors i organitza una trobada en que els acompanya i els ofereix excursions, visites guiades, entrades per a museus locals, àpats en establiments, activitats esportives, espectacles, lots de productes típics de la comarca, etc.
L'acte per a presentar la campanya als mitjans de comunicació té lloc a Barcelona, es fa de manera conjunta, i acostuma a acabar amb un petit tast de productes típics i de producció local.
Compta amb la presència de representants de la Generalitat de Catalunya, dels alcaldes i responsables polítics dels municipis organitzadors, i de representants de les diputacions i entitats que donen suport a la campanya.
També hi participen els tècnics que col·laboren, des de cada ajuntament, en la organització de la campanya i que són els responsables de l'èxit de l'esdeveniment.
Espais web de la Generalitat de Catalunya, Facebook, Instagram, Twitter i espais d'altres administracions i d'organismes col·laboradors.
Gràcies al treball conjunt s'aconsegueix:
Els motius per treballar en xarxa són:
Font: Xarxa de Barris Antics amb Projectes
La Llei de barris suposa un nou enfocament de les polítiques públiques, que ara, amb la participació ciutadana i amb l'aportació d'idees innovadores, es coordinen per ser eficients i per desenvolupar les actuacions directament en el territori.
L'any 2007 es va crear, per iniciativa de l'Oficina de Gestió del Programa de Barris, la xarxa Barris amb Projectes, amb l'objectiu d'impulsar l'intercanvi d'experiències entre els ajuntaments que desenvolupen projectes d'intervenció integral de regeneració urbana o plans de barris.
Des d'aleshores, les propostes i les activitats dutes a terme han estat molt nombroses.
Actualment el portal Habitatge de la plataforma e-Catalunya té 451 usuaris registrats a la xarxa Barris amb Projectes; la subxarxa "Barris antics" en té 83, i la subxarxa "Locals buits" en té 59.
La plataforma e-Catalunya posa a disposició dels usuaris un espai virtual on els membres poden compartir informació i material per millorar el desenvolupament dels projectes d'intervenció integral, analitzar altres experiències similars i consultar dubtes.
S'han constituït dues subxarxes: Nuclis Antics i Barris amb Riu.
Tracten temes específics amb l'objectiu que els membres comparteixin experiències concretes segons les característiques dels barris i dels projectes.
La primera subxarxa, que es va crear en el marc de la Jornada sobre les ciutats emmurallades amb projectes d'intervenció que va tenir lloc el 4 de maig de 2009 a Montblanc, va agrupar els municipis que desenvolupen el projecte en el nucli antic de la població.
Un cop presentat el grup de nuclis antics, format per més de 30 municipis, es van fer diverses sessions de treball, les primeres al Vendrell i a Vic al novembre i al desembre de 2009.
Arran d'aquestes sessions de treball es van crear, per tractar els temes que més preocupen els tècnics i responsables dels plans de barris, tres comissions:
Aquestes comissions tenen la funció de definir els objectius i els reptes de futur per afrontar conjuntament preocupacions o dificultats comunes i treballar en propostes d'accions concretes.
El 2012 va sorgir la necessitat de dinamitzar els locals buits dels nuclis antics i dels barris en general, per recuperar el continu comercial i la centralitat d'aquestes zones com a referents socials, culturals i motors de l'activitat econòmica.
El objectius d'aquesta Comissió són:
Els barris participants en la posada en marxa de la Comissió van triar el lema "Barris antics, molt per descobrir, molt per oferir" com a marca comuna del grup de treball.
Pel que fa a la campanya, el grup de treball va decidir posar en marxa una actuació conjunta, senzilla pel contingut, però molt ambiciosa quant al resultat, impacte i forma de treball.
Tenint en compte que tots els municipis participants desenvolupen el pla de barris al nucli antic, amb comerç de proximitat i característiques pròpies en funció del territori, ubicació, dimensions, tipus de població i teixit associatiu, es va dissenyar una campanya amb trets comuns per a tots els barris i trets diferenciadors que cada municipi estableix i desenvolupa segons els seus criteris.
En aquest mapa podeu trobar les zones geogràfiques de referència a efectes de ponderació entre la ubicació de l'habitatge i els ingressos de les unitats que hi habiten, com a criteri per a l'atorgament d'ajuts, i per a la fixació de la renda màxima de lloguer i els preus màxims de venda dels habitatges amb protecció oficial (HPO) i d'habitatges de preu concertat (HPC).
També podeu visualitzar les àrees de demanda residencial forta i acreditada definides en del Decret 75/2014, de 27 de maig, del Pla per al dret a l'habitatge i les definides en la Llei 4/2016, del 23 de desembre, de mesures de protecció del dret a l'habitatge de les persones en risc d'exclusió residencial, aplicables en l'impost sobre els habitatges buits creat per la Llei 14/2015.
Segons el Decret 75/2014, de 27 de maig, del Pla per al dret a l'habitatge, els municipis que es consideren àrees de demanda residencial forta i acreditada es determinen tenint en compte, com a mínim, les variables següents: nombre d'inscrits en el Registre de sol·licitants d'habitatges amb protecció oficial, producció d'habitatge protegit, estoc d'habitatges acabats sense vendre, lloguer mitjà contractual, renda familiar disponible bruta, llars joves, immigració econòmica, i variació de la població.
En aplicació de la LLEI 4/2016, del 23 de desembre, de mesures de protecció del dret a l'habitatge de les persones en risc d'exclusió residencial, i de l'aplicació de l'impost sobre els habitatges buits creat per la Llei 14/2015, les àrees de demanda residencial forta i acreditada són les següents:
Jaume Fornt i Paradell - Llicenciat en dret per la Universitat de Barcelona l'any 1987, Diploma d'estudis de Dret Civil de Catalunya any 1987 i Postgrau en dret Immobiliari i Urbanístic per la Universitat Pompeu Fabra, any 1991.
Funcionari del cos superior de l'Administració de la Generalitat des de l'any 1991.
Ha ocupat diversos llocs a l'administració.
Ha estat director tècnic d'Habitatge de l'Institut Català del Sòl i, a partir de l'any 2007, gerent del Patronat Municipal de l'Habitatge de Barcelona.
Es consideren zones geogràfiques, els àmbits territorials en què es distribueixen els municipis de Catalunya a efectes d'aplicació del Pla per al dret a l'habitatge.
Els municipis inclosos en cada una de les zones geogràfiques es determinen a proposta del titular del departament competent en matèria d'habitatge.
Pel que fa a les tipologies d'habitatges amb protecció oficial de preu concertat, la zona geogràfica A es divideix en tres subzones, A1, A2 i A3.
Els municipis que s'inclouen en cada subzona es determinen mitjançant ordre del conseller o consellera competent en matèria d'habitatge.
Es determinen en consideració a l'existència d'especials dificultats d'accés a l'habitatge.
Determinen el preu màxim de venda i renda màxima de lloguer i el coeficient de ponderació dels ingressos familiars.
Per tal de saber el preu de venda màxim dels habitatges protegits hem de saber el número d'expedient de construcció a l'empara del qual es va qualificar l'habitatge.
Aquest número es pot trobar a l'escriptura de compravenda o bé al Registre de la Propietat Urbana corresponent (finca matriu) i ens indica l'any en què es va demanar la protecció oficial (els dos últims dígits de l'expedient).
El format del número d'expedient d'aquests habitatges comença sempre pel codi postal de la província.
El preu de venda màxim per m2 útil d'habitatge depèn de la localitat on es troba l'habitatge i el règim de la qualificació:
El preu per metre quadrat de garatge i/o traster vinculats a l'habitatge no pot ser superior al 50% del preu per metre quadrat útil d'habitatge.
El termini de vigència de la qualificació d'aquests habitatges depèn del municipi on està ubicat i de la qualificació del sòl
El format del número d'expedient d'aquests habitatges comença sempre pel codi postal de la província:
El preu de venda màxim per metre quadrat útil d'habitatge depèn de la localitat on es troba l'habitatge i el règim de la qualificació.
El preu per metre quadrat de garatge i/o traster vinculats a l'habitatge no pot ser superior al 50% del preu per metre quadrat útil d'habitatge (25% si el garatge, tant de cotxe com de motocicleta, està situat en superfície de parcel·la i és obert).
El preu per metre quadrat de garatge i/o traster vinculats a l'habitatge no pot ser superior al 40% del preu per metre quadrat útil d'habitatge (20% si el garatge, tant de cotxe com de motocicleta, està situat en superfície de parcel·la i és obert).
Aquests habitatges estan qualificats a l'empara del Reial decret llei 31/1978, de 31 d'octubre, per un termini de 30 anys comptats a partir de la data de la qualificació definitiva.
El preu de venda màxim per metre quadrat útil d'aquests habitatges depèn dels anys que han transcorregut des de la data de la qualificació definitiva (no hi ha zones).
Preus de venda i lloguer d'HPO segons el Decret 75/2014, de 27 de maig.
Es poden consultar les zones a l'enllaç d'informació complementària:
El límit d'ingressos per accedir a un habitatge protegit varia en funció de:
Per determinar la quantia dels ingressos familiars es pren com a referència la base imposable general i de l'estalvi, corresponent a la declaració, o declaracions de l'impost de la renda de les persones físiques presentades per cada un dels membres de la unitat familiar o de convivència relatives a l'últim període impositiu amb termini de presentació vençut, en el moment de la sol·licitud del visat.
En tots els casos, en el supòsit que algun membre de la unitat familiar o de convivència estigui afectat per alguna discapacitat, en les condicions que estableix la normativa de l'impost sobre la renda de les persones físiques, s'aplicarà el tram següent de la composició familiar.
Exemple: si la unitat familiar o de convivència està formada per dos membres, el límit d'ingressos serà el d'una unitat de familiar o de convivència formada per 3 membres.
Als efectes del Decret 75/2014, del Pla per al dret a l'habitatge, els ingressos de les persones sol·licitants es computen en funció dels ingressos familiars o de la unitat de convivència.
Es considera unitat de mesura per determinar la quantia dels ingressos familiars l'indicador de renda de suficiència de Catalunya (IRSC) en el valor inclòs en la Llei de pressupostos vigent.
Als efectes d'atorgar un equilibri a les diverses unitats familiars o unitats de convivència que opten als ajuts o serveis en matèria d'habitatge, els ingressos es ponderen segons la zona geogràfica (podeu consultar les zones fent click aquí ) on s'ubica l'habitatge i segons el nombre de membres de la unitat, d'acord amb les següents taules:
Són habitatges de o amb protecció oficial de promoció privada els promoguts per persones físiques o jurídiques, públiques o privades, la promoció i adquisició dels quals es fa amb els ajuts establerts (préstecs hipotecaris amb una entitat de crèdit i/o subvencions) en els diferents plans d'habitatge.
Les persones titulars d'un habitatge protegit, el poden vendre en qualsevol moment, amb les condicions següents:
2.-Venda entre titulars: en aquest cas només cal justificar que la persona que adquireix la part de l'altre copropietari compleix les condicions per ser titular d'un préstec qualificat, i no s'han de retornar els ajuts.
Per demanar aquestes autoritzacions cal presentar el formulari normalitzat corresponent, i aportar la documentació que s'hi indica.
És important fer-hi constar el número d'expedient de protecció oficial a l'empara del qual està qualificat l'habitatge, ja que permet identificar la normativa concreta que estableix les condicions en què s'ha de fer la transmissió de l'habitatge (preu màxim de venda, requisits dels adquirents, etc).
Per demanar el visat cal presentar el formulari normalitzat corresponent, i aportar la documentació que s'hi indica.
Són habitatges de promoció pública els habitatges promoguts per un organisme públic (Incasòl i ajuntaments) quan la promoció i adquisició dels habitatges es finança amb pressupost de l'organisme promotor.
Els habitatges de promoció pública només es poden transmetre entre vius, en segones i posteriors transmissions, un cop hagin transcorregut 5 anys des de la data del contracte de compravenda i sempre que prèviament s'hagi liquidat la totalitat de les quanties que es paguin a termini al promotor.
Un cop transcorregut aquest termini, les persones titulars d'un habitatge de promoció pública el poden vendre, sense haver de demanar autorització a l'Administració, amb les condicions següents:
És important fer-hi constar el número d'expedient de protecció oficial a l'empara del qual està qualificat l'habitatge.
Tant si es tracta d'un habitatge protegit de promoció privada com pública, els tràmits són aquests:
Les persones físiques titulars d'un habitatge protegit l'han de destinar al seu domicili habitual i permanent.
Si, per algun motiu degudament justificat, no poden viure a l'habitatge i el volen llogar han de demanar autorització a l'Agència de l'Habitatge de Catalunya i justificar-ne documentalment el motiu.
Les clàusules d'inclusió obligatòries són:
El visat és l'acte administratiu pel qual l'Administració comprova que el document de compravenda s'ajusta a la legalitat i que conté:
Les persones propietàries de l'habitatge protegit que es ven o lloga són les que tenen l'obligació de presentar el document de compravenda o lloguer a l'Agència de l'Habitatge de Catalunya perquè el visi.
Es pot sancionar els propietaris de l'habitatge, ja que la Llei 18/2007, de 28 de desembre, del dret a l'habitatge, estableix:
La Generalitat de Catalunya ofereix ajuts per a la rehabilitació d' edificis d'habitatges d'ús residencial.
Podeu consultar en el Pla d'habitatge vigent les principals línies d'ajut, les bases de la convocatòria i la convocatòria d'ajuts per a la rehabilitació d'habitatges.
Segons les disponibilitats pressupostàries, es convoquen ajuts a la rehabilitació d'edificis d'ús residencial.
S'exclouen d'aquesta convocatòria les actuacions en edificis situats a la ciutat de Barcelona i a l'Àrea Metropolitana de Barcelona que es regeixen per les bases i convocatòries dels consorcis d'habitatge respectius.
En el moment que es publica la convocatòria d'ajuts a la rehabilitació i es defineixen les línies d'ajut objecte de convocatòria, és possible que els edificis d'habitatges de l'Agència es puguin acollir als ajuts a la rehabilitació o bé que s'acullin a alguna convocatòria d'ajuts específica.
A les oficines locals d'habitatge.
Si residiu a la ciutat de Barcelona, consulteu el web del Consorci de l'Habitatge de Barcelona.
Si residiu dins l'Àrea Metropolitana de Barcelona també podeu consultar el web de Consorci Metropolità de l'Habitatge (podeu consultar els municipis que hi pertanyen fent click aquí )
Sí, les subvencions per al finançament de projectes i actuacions d'entitats i associacions veïnals dels barris d'habitatges administrats o gestionats per l'Agència de l'Habitatge de Catalunya.
Consulteu el web habitatge.gencat.cat o agenciahabitatge.gencat.cat
La dació en pagament consisteix en la transmissió o el lliurament de l'habitatge per part dels propietaris, titulars d'un préstec hipotecari, al creditor o a qualsevol societat del seu grup a canvi que es doni per saldat el deute que han contret amb el creditor.
La dació en pagament requereix l'acord de les dues parts, els titulars de l'habitatge i el creditor.
Us podeu adreçar als punts d'Ofideute que hi ha a tot el territori, per tal que us assessorin i us acompanyin en el procés de negociació amb l'entitat de crèdit
Sí, els habitatges protegits també poden ser objecte de dació en pagament.
No, d'acord amb la disposició addicional quarta de la Llei 1/2013, de 14 de maig:
En tot cas, la dació en pagament no implica la desqualificació de l'habitatge, ni la modificació del seu règim jurídic, per tant, l'habitatge continua essent protegit i els nous titulars han de complir totes les condicions establertes a la normativa a l'empara de la qual està qualificat l'habitatge.
Els habitatges protegits no es poden llogar sense l'autorització de l'Agència de l'Habitatge de Catalunya, per tant, en aquest cas, abans de fer la dació en pagament i el lloguer de l'habitatge en el mateix acte, cal demanar l'autorització de lloguer, les condicions de lloguer han de ser les establertes a la resolució d'autorització i el contracte de lloguer s'ha presentar a l'Agència perquè el visi.
Si esteu interessats en la compra o lloguer d'habitatges amb protecció oficial us heu d'inscriure al Registre de Sol·licitants d'Habitatge amb Protecció Oficial, a través del web www.registresolicitants.cat.
Hi trobareu indicacions sobre els requisits i la documentació necessària per accedir-hi, la normativa que el regula i les oficines de tot Catalunya a les quals us podeu adreçar.
Si es tracta d'accedir a un habitatge protegit a la ciutat de Barcelona, cal que us inscriviu al Registre de sol·licitants d'habitatge protegit de la ciutat de Barcelona, a través del web www.consorcihabitatgebcn.cat.
Hi ha altres municipis que tenen registre propi: Argentona, Badalona, Corbera de Llobregat, Cornellà de Llobregat, Esplugues de Llobregat, l'Hospitalet de Llobregat, Lleida, Martorell, Mollet del Vallès, Premià de Dalt, Sabadell, Sant Adrià de Besòs, Sant Cugat del Vallès, Sant Joan Despí, Santa Margarida i els Monjos, Sitges i Terrassa.
Per accedir a habitatges protegits en aquests municipis, cal que us inscriviu en els registres corresponents.
El habitatges amb protecció oficial són habitatges destinats a residència habitual i permanent i cal que la Generalitat de Catalunya els hagi declarat protegits.
Poden ser promoguts per promotors privats o públics.
A més, per accedir a un habitatge amb protecció oficial, cal complir el requisit d'ingressos de la unitat familiar amb les limitacions que estableixi la normativa, segons la zona geogràfica del municipi, cal ser major d'edat, residir en un municipi de Catalunya i necessitar un habitatge.
L'Agència de l'Habitatge ofereix habitatges en règim de lloguer, compra, i lloguer amb opció de compra, a preu assequible a diferents municipis de Catalunya.
Podeu consultar al cercador d'habitatges de l'Agència, a la seva pàgina web, agenciahabitatge.gencat.cat es promocions disponibles, i també els requisits que cal complir per accedir-hi.
D'altra banda, també podeu dirigir-vos a la Xarxa de mediació per al lloguer social, per mitjà de les borses de mediació per al lloguer social, les quals fan la mediació i l'assessorament entre propietaris que vulguin llogar el seu habitatge i llogaters que busquin habitatge a preus assequibles.